EELNÕU

01.12.2023

**Ehitusseadustiku, halduskoostöö seaduse ja veeseaduse muutmise seadus**

**§ 1.** **Ehitusseadustiku muutmine**

Ehitusseadustikus tehakse järgmised muudatused:

**1)** paragrahvi 122 lõige 2 muudetakse ja sõnastatakse järgmiselt:

„(2) Puurkaevu ja -augu ümberehitamisele kohaldatakse käesoleva seadustiku §-des 123 ja 125–126 sätestatut.“;

**2)** paragrahvi 123 lõikest 3 jäetakse välja tekstiosa „puurkaevu või -augu ümbertegemine,“;

**3)** paragrahvi 124 lõikes 2 asendatakse sõna „arengukava“ sõnadega „arendamise kava“;

**4)** paragrahvi 125 pealkirja täiendatakse sõnadega „ja omanikujärelevalve“;

**5)** paragrahvi 125 täiendatakse lõikega 3 järgmises sõnastuses:

„(3) Puurkaevu ja -augu ehitusloakohustusliku ehitamise üle võib omanikujärelevalvet teha üksnes kvalifikatsiooninõuetele vastav isik.“;

**6)** paragrahvi 126 lõige 1 muudetakse ja sõnastatakse järgmiselt:

„(1) Pädev asutus kooskõlastab puurkaevu või -augu ehitusloa taotluse Keskkonnaametiga, kui:

1) rajatakse või ehitatakse ümber puurkaev, millest kavatsetakse võtta põhjavett rohkem kui 10 kuupmeetrit ööpäevas või rohkem kui 150 kuupmeetrit kuus või rohkem kui 50 inimese jaoks;

2) rajatakse või ehitatakse ümber avatud maasoojussüsteemi puurkaev;

3) rajatakse maasoojussüsteemi puurkaev või -auk, mis on sügavam kui 100 m või maasoojussüsteemi kavandatav võimsus projektis on alates 25 kW;

4) rajatakse või ehitatakse ümber puurkaev Kambriumi-Vendi või Ordoviitsiumi-Kambriumi veekompleksi või kehtestatud põhjaveevaruga alale või põhjaveemaardlasse;

5) rajatakse või ehitatakse ümber puurkaev looduskaitseseaduse alusel sätestatud kaitstaval loodusobjektil.“;

**7)** paragrahvi 126 täiendatakse lõikega 11 järgmises sõnastuses:

„(11) Keskkonnaamet kooskõlastab taotluse või keeldub ehitusloa taotluse kooskõlastamisest 10 päeva jooksul taotluse saamisest arvates.“;

**8)** paragrahvi 126 lõike 2 punktist 2 jäetakse välja sõnad „või toiteala“;

**9)** paragrahvi 126 lõike 3 punkt 7 tunnistatakse kehtetuks;

**10)** paragrahvi 126 täiendatakse lõikega 41 järgmises sõnastuses:

„(41) Lisaks käesoleva seaduse §-is 44 sätestatud alustele keeldub pädev asutus puurkaevu või -augu ehitusloa andmisest kui:

1) puurkaevu projektikohase lahenduse järgi ületatakse piirkonnas vaba põhjaveevaru kogust või ei ole põhjaveekihi valik lähtuvalt vee kasutamise otstarbest põhjendatud;

2) puurkaevu või -augu projektikohane sügavus, konstruktsioon või puurimismeetod ei taga põhjavee kaitse nõuete täitmist.“.

**§ 2. Halduskoostöö seaduse muutmine**

Halduskoostöö seaduse § 13 lõiget 11 täiendatakse punktiga 31 järgmises sõnastuses:

„31) veeseaduse § 243 lõikes 4 nimetatud haldusleping.“.

**§ 3. Veeseaduse muutmine**

Veeseaduses tehakse järgmised muudatused:

**1)**paragrahvi 52 lõikes 5 asendatakse sõnad „valdkonna eest vastutav minister“ sõnadega „Keskkonnaameti peadirektor käskkirjaga“;

**2)** paragrahvi 99 lõige 1 muudetakse ja sõnastatakse järgmiselt:

„(1) Reoveekogumisala moodustamiseks või muutmiseks tuleb kohaliku omavalitsuse üksusel esitada Keskkonnaametile taotlus.“;

**3)** paragrahvi 99 lõikes 2 asendatakse tekstiosa „valdkonna eest vastutav minister käskkirjaga“ tekstiosaga „Keskkonnaameti peadirektor käskkirjaga“;

**4)** paragrahvi 99 lõige 4 muudetakse ja sõnastatakse järgmiselt:

„(4) Reoveekogumisala muudab Keskkonnaamet omal algatusel, kooskõlastades selle kohaliku omavalitsuse üksusega, või asjaomase kohaliku omavalitsuse üksuse ettepanekul reoveekogumisala moodustamise kriteeriumidest lähtudes.“;

**5)** paragrahvi 101 lõige 4 muudetakse ja sõnastatakse järgmiselt:

„(4) Reoveekogumisala võib moodustada käesoleva paragrahvi lõigetes 1–3 sätestatud koormustest väiksemate koormuste korral, kui see on vajalik veekaitse eesmärkide saavutamiseks ning kui see on sotsiaalmajanduslikult põhjendatud.“;

**6)** paragrahvi 188 lõike 1 punkt 2 muudetakse ja sõnastatakse järgmiselt:

„2) põhjavee ärajuhtimiseks kõrge põhjavee tasemega või liigniiskelt alalt ehitise ehitamiseks või õiguspäraselt ehitatud ehitise toimimiseks ja kaitseks;“;

**10)** paragrahvi 243 täiendatakse lõikega 11 järgmises sõnastuses:

„(11) Kui veeuuringu või joogiveeuuringu käigus võtab veeproovi akrediteeritud katselabor, mille akrediteerimisulatuses on vastava valdkonna proovivõtumeetod, ei pea katselabori proovivõtja olema atesteeritud.“;

**11)** paragrahvi 243 lõige 4 muudetakse ja sõnastatakse järgmiselt;

„(4) Proovivõtja atesteerimist korraldab Kliimaministeerium koostöös Terviseametiga. Kliimaministeerium võib proovivõtja atesteerimiseks sõlmida halduskoostöö seaduses sätestatud korras halduslepingu katselaboriga, mille akrediteerimisulatuses on kõik veeuuringute ja joogiveeuuringute proovivõtumeetodid. Sellise halduslepingu sõlmimisele ei kohaldata halduskoostöö seaduse §-e 6 ja 14.“;

**12)** paragrahvi 243 täiendatakse lõikega 41 järgmises sõnastuses:

„(41) Katselabor, kellega on sõlmitud haldusleping proovivõtjate atesteerimiseks, võib atesteerimise eest võtta tasu 72 kuni 300 eurot atesteeritava isiku kohta.“;

**13)** paragrahvi 243 täiendatakse lõikega 51 järgmises sõnastuses:

„(51) Proovivõtjat atesteeritakse iga seitsme aasta järel.“.

**§ 4. Seaduse jõustumine**

(1) Käesoleva seaduse § 1 punktid 4–7 ja 10 jõustuvad 2025. aasta 1. jaanuaril.

(2) Käesoleva seaduse § 3 punktid 2–5 jõustuvad 2024. aasta 1. aprillil.

Lauri Hussar

Riigikogu esimees

Tallinn, “…..” ………………. 2023. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus

“.....” ....................... 2023. a nr….